# Appi Claudi Censorí

### De Viquipèdia

Censorí o Appi Claudi Censorí fou un dels trenta tirans segons Trebel·li Pol·lió.

Era un militar de carrera que va arribar als més alts càrrecs militars i civils. Fou dos vegades cònsol, dos vegades prefecte del pretori, tres vegades prefecte de la ciutat, quatre vegades procònsol i moltes més vegades va exercir oficis inferiors.

Impossibilitat per una ferida rebuda a Pèrsia durant el regnat de Valerià, es va retirar a les seves terres a Itàlia, quan súbitament un grup de tropes amotinades el va proclamar emperador a Bolonya el 270 aC essent emperador Claudi el Gòtic. Va acceptar el nomenament i es creu que va poder adoptar el nom d'Appi Claudi per alguna moneda existent, però es dubtós que governes temps suficient per emetre monedes.

Va mostrar la seva voluntat d'establir una rígida disciplina i els mateixos soldats que l'havien proclamat el van matar. Un Victorí esmentat per Víctor el jove com antiemperador també sota Claudi II el Gòtic, podria ser el mateix personatge.

Obtingut de "http://ca.wikipedia.org../../../a/p/p/Appi_Claudi_Censor%C3%AD_40e9.html"

Categoria: Usurpadors del tron imperial romà

##### Views

- Article
- Discussió
- Revisió actual

##### Cerca